इससे करिअर पर बुरा असर होता है, खुद को श्रेय देना सीखें
फेसबुक की पूर्व COO शेरिल सैंडबर्ग जब हार्वर्ड यूनिवर्सिटी में पढ़ती थीं तो उन्हें परीक्षा देने के बाद हर बार ऐसा लगता था कि उनका टेस्ट खराब हुआ है लेकिन अक्सर शेरिल के मार्क्स अच्छे आते थे। फिर भी वे सोचती थी कि ये उनकीImposter Syndrome  has a bad effect on career, learn to give credit to yourself
फेसबुक की पूर्व COO शेरिल सैंडबर्ग जब हार्वर्ड यूनिवर्सिटी में पढ़ती थीं तो उन्हें परीक्षा देने के बाद हर बार ऐसा लगता था कि उनका टेस्ट खराब हुआ है लेकिन अक्सर शेरिल के मार्क्स अच्छे आते थे। फिर भी वे सोचती थी कि ये उनकी काबिलियत के बजाय संयोगवश आ गए हैं।
जब उन्होंने अपने व्यवहार को एनालाइज किया तो पाया कि वो इम्पोस्टर सिंड्रोम से पीड़ित हैं। यह एक तरह की मनोवैज्ञानिक स्थिति होती है जिसमें व्यक्ति अपनी बेहतरीन उपलब्धियों के बावजूद खुद की क्षमताओं पर संदेह करता है और अपने साथियों से खुद की तुलना करने लगता है। शेरिल के अलावा भी दुनिया की कई हस्तियां इस सिंड्रोम का शिकार हुई हैं।
अमेरिका की पूर्व फर्स्ट लेडी मिशेल ओबामा भी इसका शिकार
उदाहरण के तौर पर स्टारबक्स के पूर्व CEO हॉवर्ड शूल्ज भी इस बीमारी से पीड़ित थे। उन्हें लगता था कि वे CEO पद के काबिल नहीं हैं। जबकि उन्होंने CEO के तौर पर कई महत्वपूर्ण निर्णय लिए। इसके अलावा अमेरिका की पूर्व फर्स्ट लेडी मिशेल ओबामा ने भी स्वीकार किया है कि उन्हें भी कभी-कभी इम्पोस्टर सिंड्रोम से जूझना पड़ता है। हालांकि, उन्होंने कमजोरियों के बजाय अपनी ताकत पर ध्यान दिया और अपना आत्मविश्वास वापस पाया। ऐसे में पेशेवर जिंदगी के लिहाज से इस सिंड्रोम का उल्लेख महत्वपूर्ण है।
सेल्फ एस्टीम घटती है 
मौजूदा दौर में सेलेब्रिटी से लेकर आम प्रोफेशनल्स में इसका असर दिखता है। मनोवैज्ञानिक बताते हैं कि इस सिंड्रोम में काम में सफल होने के बावजूद लोग खुदको कामयाब नहीं मानते, इससे उनकी सेल्फ एस्टीम घटती है और वो नाकाम होने लगते हैं। वो अपनी छोटी गलतियों पर ज्यादा फोकस करने लगते हैं। इससे उन्हें एंग्जाइटी और बर्नआउट जैसी समस्याएं होने लगती हैं। ऐसे में जरूरी है कि वक्त रहते इस समस्या का पता लगाया जाए और जरूरी समाधान किए जाएं।
ऑनलाइन टेस्ट इस सिंड्रोम की पहचान में करेगा मदद, जानें अपना स्कोर
अगर आप अपने अचीवमेंट्स को नकारते हैं तो संभव है कि आप इम्पोस्टर सिंड्रोम से पीड़ित हैं। लेकिन इससे घबराने की जरूरत नहीं है। इसके लिए आप ऑनलाइन टेस्ट की मदद ले सकते हैं। https://www.idrlabs.com/ पर आप 3 मिनट का इम्पोस्टर सिंड्रोम टेस्ट ले सकते हैं और अपना स्कोर जान सकते हैं। इन टेस्ट में कई तरह के सवाल पूछे जाते हैं जैसे क्या आपको कभी लगा है कि आप अपनी कामयाबी के हकदार नहीं हैं? आप अपनी चुनौतियों को किस तरह से देखते हैं?
गोल्स की लिस्ट में रोज दर्ज करें दिन के अचीवमेंट्स
लीडरशिप कोच जोएल जे के मुताबिक रोज अपने गोल्स की लिस्ट बनाएं, इसमें दिन की दो बड़ी उपलब्धियों के बारे में लिखें। आपने किस तरह उन्हें हासिल किया, ये भी बताएं। इसके अलावा पॉडकास्ट भी सुनें। इम्पोस्टर सिंड्रोम एंड सेल्फ डाउट पॉडकास्ट में डॉ. जेसेमी हिबर्ड बताते हैं कि किस तरह आप अपने माइंडसेट को बदलकर इस सिंड्रोम से निजात पा सकते हैं। लाइफ एंड लीडरशिप पॉडकास्ट में डॉ. वेलेरी यंग इससे बाहर निकलने के तरीके बताए हैं।
खुद की सफलता पर ज्यादा से ज्यादा बात करें
अपनी उपलब्धियों के लिए खुद को क्रेडिट देना शुरू करें। शेरिल सैंडबर्ग के मुताबिक खुद की सफलताओं के बारे में इस तरह बात करें जैसे आप दूसरों की कामयाबी पर करते हैं। इससे आप अपना खोया हुआ आत्मविश्वास फिर से पा सकते हैं। ग्रोथ माइंडसेट भी अपनाएं। चुनौतियों से बचने के बजाय उन्हें स्वीकार करें और गलतियों से घबराएं नहीं। साथ ही एक ऐसा मेंटर खोजें जो आपके लिए सपोर्ट सिस्टम की तरह काम करें।